KOLMETEISTKÜMNES KOMISJONI DIREKTIIV,

12. märts 1991,

millega kohandatakse tehnika arengule liikmesriikides kosmeetikatoodete kohta vastuvõetud õigusaktide ühtlustamist käsitleva nõukogu direktiivi 76/768/EMÜ II, III, IV, V VI ja VII lisa

(91/184/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse liikmesriikides kosmeetikatoodete kohta vastuvõetud õigusaktide ühtlustamist käsitlevat nõukogu 27. juuli 1976. aasta direktiivi 76/768/EMÜ,1 viimati muudetud direktiiviga 90/121/EMÜ,2 eriti selle artikli 8 lõiget 2,

ning arvestades, et:

kättesaadava teabe alusel võib teatavate ajutiselt lubatud värvainete, ainete või säilitusainete kasutamist lõplikult lubada, kuid mõnede muude ainete kasutamine tuleb lõplikult keelata või lubada neid veel kindlaksmääratud ajavahemikul kasutada;

rahva tervise kaitseks tuleb keelata lidokaiini ja tiomersaali kasutamine;

kõige uuemate teadus- ja tehnikauuringute tulemuste põhjal võib teatavate piirangute ja tingimuste kohaselt magneesiumfluoriidi kasutamist lubada tingimusel, et märgistusse lisatakse kohustuslik hoiatus tervise kaitseks;

kõige uuemate teadus- ja tehnikauuringute tulemust põhjal võib kuni 31. detsembrini 1992 teatavate piirangute ja tingimuste kohaselt lubada 7-etüülbitsüklo-oksasolidiini kasutamist kosmeetikatoodetes säilitusainena ja 3,3-(1,4-fenüleendimetülidüüni)bis(7,7-dimetüül-2-okso-bitsüklo-(2,2,1)heptaan-1-metaandulfoonjapet) ja selle soolasid ultraviolettfiltrina;

käesolevas direktiivis sätestatud meetmed on kooskõlas kosmeetikatoodete sektoris tehniliste kaubandustõkete kõrvaldamist käsitlevate direktiivide tehnika arengule kohandamise komitee arvamusega,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 76/768/EMÜ muudetakse järgmiselt.

1. II lisa

a) Nr 221 all asendatakse sõnad "V ja VI lisa 1. osas" sõnadega "VI lisa 1. osas";

b) lisatakse järgmised numbrid:

"395. hüdroksü-8-kinoliin ja selle sulfaat, välja arvatud kasutamiseks nr 51 puhul III lisa 1. osas ettenähtud juhtudel

396. ditio-2,2-bispüridiin-diooksiid-1,1(lisand trihüdraatmagneesiumsulfaadiga) - (püritioondisulfiid + magneesiumsulfaat)

397. Värvaine CI 12075 ning selle lakid, pigmendid ja soolad

398. Värvaine CI 45170 ja CI 45170:1

399. Lidokaiin".

2. III lisa 1. osale lisatakse viitenumber 56 järgmiselt:

a b c d e f

"56 Magneesiumfluoriid Hambahügieenitooted 0,15 %, arvutatud fluorina. Kui segatakse muude käesoleva lisa kohaselt lubatud fluoriühenditega, ei tohi fluori üldsisaldus ületada 0,15 % Sisaldab magneesiumfluoriidi"

3. III lisa 2. osas

a) viitenumbrid 1 ja 4 jäetakse välja;

b) veerus "Lubatud kuni" asendatakse kuupäev "31. detsember 1990" kuupäevaga "31. detsember 1991" järgmise numbri puhul: 2. 1,1,1-trikloroetaan (metüülkloroform).

4. IV lisa 1. osas jäetakse välja numbrid 12075, 15585, 45170 ja 45170:1.

5. IV lisa 2. osas:

a) veerus "Lubatud kuni" asendatakse kuupäev "31. detsember 1990" kuupäevaga "31. detsember 1991" numbrite 26 100 ja 73 900 puhul;

b) lisatakse järgmine värvaine:

"Värvainete indeksi number või nimetus Toiduvärv Kohaldamisala Muud piirangud ja nõuded Lubatud kuni

1 2 3 4

15 5853 Punane × Suurim sisaldus 3 % toodetes, mis on ette nähtud kokkupuuteks limaskestadega 31.12.1991

3 Nende värvainete lahustumatute baariumi-, strontsiumi- ja tsirkooniumilakkide, soolade ja pigmentide kasutamine on samuti lubatud. Nendele ainetele tuleb teha lahustumatuse katse, mis määratletakse artiklis 8 sätestatud korras."

6. V lisas jäetakse välja viitenumbrid 7 ja 8.

7. VI lisa 1. osale lisatakse järgmised viitenumbrid:

a b c d e

"44 Alküül (C12-C22) trimetüülammooniumbromiid ja kloriid* 0,1 % Valmistoote pH ei tohi olla väiksem kui 6."

45 4,4-dimetüül-1,3-oksasolidiin 0,1 %

46 N-(hüdroksümetüül)-N-(dihüdroksümetüül-1,3-diokso-2,5-imidasolidinüül-4)-N-(hüdroksümetüül)uurea 0,5 %

8. VI lisa 2. osas:

a) veerus f asendatakse kuupäev "31.12.1990" kuupäevaga "31.12.1991" järgmiste ainete puhul:

2. Eeter-p-klorofenüülglütserool (kloorfenesiin)

15. Diisobutüül-fenoksü-etoksü-etüüldimetüülbensüülammoonium, kloriid (+) (bensetooniumkloriid)

16. Alküül (C8-C18) dimetüübensüülammooniumkloriid, bromiid ja sahharinaat (+) (bensalkooniumkloriid, bromiid ja sahharinaat)

20. 1,6-di(4-amidinofenoksü)-n-heksaan (heksamidiin) ja selle soolad (sh isetionaat ja p-hüdroksübensoaat (+))

21. Bensüülmiformaal

27. Detsüüloksü-3-hüdroksü-2-aminopropaanhüdrokloraat (detsominool) (DCI));

b) viitenumbrid 4, 6 ja 17 jäetakse välja;

c) lisatakse järgmine viitenumber:

a b c d e f

"28 7-etüülbitsüklooksasolidiin 0,3 % Keelatud hambahügieenitoodetes ja toodetes, mis on ette nähtud kokkupuuteks limaskestadega 31 12. 1992"

9. VII lisa 1. osas lisatakse järgmine viitenumber:

a b c d e

"7 3,3-(1,4-fenüleendimetülidüün)bis(7,7-dimetüül-2-okso-bitsüklo-(2,2,1)heptaan-1-metaansulfoonhape) 10 % (väljendatud happena) Keelatud aerosooliballoonides"

Artikkel 2

1. Olenemata artikli 1 lõike 3 punktis b, lõikes 5 ja lõike 8 punktides a ja c nimetatud kasutustähtaegadest võtavad liikmesriigid kõik vajalikud meetmed, millega tagatakse, et artikli 1 lõikes 1 nimetatud ainete puhul alates 1. jaanuarist 1992 ja alates artikli 1 lõigetes 2-9 nimetatud ainete puhul alates 1. jaanuarist 1993 ei vii ühenduses registrisse kantud tootjad ega importijad turule tooteid, mis ei vasta käesoleva direktiivi nõuetele.

2. Liikmesriigid võtavad kõik vajalikud meetmed, millega tagatakse, et lõikes 1 nimetatud tooteid, mis sisaldavad artikli 1 lõikes 1 nimetatud aineid, ei müüda ega anta muul viisil üle lõpptarbijale pärast 31. detsembrit 1991, ja tooteid, mis sisaldavad artikli 1 lõigetes 2-9 nimetatud aineid, ei müüda ega anta lõpptarbijale üle pärast 31. detsembrit 1994, kui need ei vasta käesoleva direktiivi nõuetele.

Artikkel 3

1. Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 31. detsembril 1991. Liikmesriigid teatavad neist viivitamata komisjonile.

2. Kui liikmesriigid kõnealused normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.

3. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavad siseriiklike õigusnormide tekstid.

Artikkel 4

Käesolev direktiiv on adresseeritud liikmesriikidele.

Brüssel, 12. märts 1991

Komisjoni nimel

komisjoni liige

Karel VAN MIERT

1 EÜT L 262, 27.9.1976, lk 169.

2 EÜT L 71, 17.3.1990, lk 40.